Document ID: /roh_data/filtered/Billingualer_Corpus_interleaved-de-rm.jsonl.gz/668

This is a text translated from German to Rumantsch Grischun.
Einführung des freien Personenverkehrs im Kanton Graubünden - Saisonnierstatut wird abgeschafft

Mit den bilateralen Verträgen tritt am 1. Juni 2002 auch das Abkommen über die Personenfreizügigkeit in Kraft. Als Folge der Einführung des freien Personenverkehrs wird das umstrittene Saisonnierstatut abgeschafft. Für die Tourismuswirtschaft des Kantons Graubünden, welche jährlich ca. 22'000 Bewilligungen für befristete Arbeitsverhältnisse beansprucht, haben die Neuerungen weit reichende Konsequenzen.

Das Abkommen über den freien Personenverkehr wird schrittweise eingeführt. Während der ersten zwei Jahre gilt der so genannte Inländervorrang, d.h. die Arbeitgeberinnen und Arbeitgeber müssen ihre Rekrutierungsanstrengungen primär auf den schweizerischen Arbeitsmarkt konzentrieren und mit den regionalen Arbeitsvermittlungszentren (RAV) zusammenarbeiten. Wie bis anhin müssen alle ausländischen Arbeitskräfte auch zu gleichen Lohn- und Arbeitsbedingungen beschäftigt werden wie schweizerische Arbeitskräfte. Die Einhaltung dieses Grundsatzes wird an Hand der einzureichenden Arbeitsverträge geprüft. Während der ersten fünf Jahre bleibt die Zulassung von EU/EFTA-Arbeitskräften kontingentiert, d.h. es bestehen weiterhin zahlenmässige Beschränkungen der einzelnen Bewilligungskategorien.

Gleichbehandlung der EU/EFTA-Staatsangehörigen

Das Abkommen über die Personenfreizügigkeit wird beherrscht vom Grundsatz der Gleichbehandlung. Staatsangehörige aus dem EU/EFTA-Raum sowie schweizerische Staatsangehörige sollen auf den Arbeitsmärkten aller Vertragsstaaten gleich behandelt werden. Im Gegensatz zur bisherigen Regelung haben EU/EFTA-Staatsangehörige neu die Möglichkeit, ihre Arbeitsstelle und den Wohnsitz innerhalb der gesamten Schweiz frei zu wechseln und ihre Familienangehörigen unter erleichterten Voraussetzungen nachzuziehen. Grenzgänger müssen die Schweiz nicht mehr täglich verlassen und können sich als Wochenaufenthalter anzumelden.

Neues und günstigeres Bewilligungsverfahren

Mit Blick auf die Einführung des freien Personenverkehrs wird das Bewilligungsverfahren für ausländische Arbeitskräfte aus dem EU/EFTA-Raum im Kanton Graubünden stark vereinfacht. An Stelle des bisherigen Bewilligungsverfahrens haben ausländische Arbeitskräfte aus den EU/EFTA-Ländern neu die Möglichkeit, ohne vorgängiges Zulassungsverfahren direkt einzureisen. Anlässlich der Anmeldung bei der Gemeinde wird das Gesuchsformular mit dem Arbeitsvertrag abgegeben. Nach der Anmeldung kann die Arbeit unverzüglich aufgenommen werden.

Neue Bewilligungstypen

Das Saisonnierstatut wird ersetzt durch eine neue Kurzaufenthaltsbewilligung EG, welche für eine Erwerbstätigkeit von max. 364 Tagen erteilt werden kann. Diese Bewilligungskategorie ist kontingentiert. Gesamtschweizerisch stehen 115'500 Kontingentseinheiten zur Verfügung. Für länger dauernde Arbeits- und Aufenthaltsverhältnisse wird die so genannte Aufenthaltsbewilligung EG erteilt. Von diesem Bewilligungstypus stehen gesamtschweizerisch 15'000 Bewilligungseinheiten zur Verfügung.

Das Freizügigkeitsabkommen lässt im Übrigen auch eine selbstständige Erwerbstätigkeit für EU/EFTA-Staatsangehörige zu.

Keine zugesicherten Kontingente mehr

EU/EFTA-Staatsangehörige, welche über einen Arbeitsvertrag in unserem Land verfügen, haben einen Rechtsanspruch auf Erteilung der beantragten Bewilligung. Dies führt dazu, dass die kantonalen Kontingente nicht mehr fest zugesichert werden können und die Kantone die bisher zugesicherten Betriebskontingente ebenfalls nicht mehr garantieren können. Kurzaufenthalterbewilligungen mit einer Aufenthaltsdauer von max. vier Monaten werden dem Kontingent nicht belastet, was die Kontingentssituation für die Saisongebiete entschärft.

Nach einer Übergangsfrist von zwei Jahren brauchen keine Arbeitsverträge mehr eingereicht zu werden. Die Einhaltung der orts- und berufsüblichen Lohn- und Arbeitsbedingungen werden in den Betrieben und auf den Baustellen vor Ort kontrolliert.

Umfangreiches Schulungsprogramm für Arbeitgeber und Einwohnerkontrollen

Damit Arbeitgeber und Arbeitgeberinnen möglichst umfassend von den Erleichterungen des Freizügigkeitsabkommens profitieren können, sind im Juni 2002 zahlreiche Schulungs- und Informationsveranstaltungen vorgesehen.

Gremium: Departement des Innern und der Volkswirtschaft

Quelle: dt Amt für Industrie, Gewerbe und Arbeit

Data: 16.05.2002

Introducziun da la libra circulaziun da persunas en il chantun Grischun - Statut dals stagiunaris vegn abolì

Cun ils contracts bilaterals va en vigur il 1. da zercladur 2002 er la cunvegna davart la libra circulaziun da persunas. La consequenza da l'introducziun da la libra circulaziun da persunas è ch'i vegn abolì il dispitaivel statut dals stagiunaris. Per l'economia turistica dal chantun Grischun che dovra mintg'onn ca. 22'000 permissiuns per contracts da lavur temporars han las innovaziuns grondas consequenzas.

La cunvegna davart la libra circulaziun da persunas vegn introducida pass per pass. Durant ils emprims dus onns vala l'uschenumnà avantatg per indigens, q.v.d. las patrunas ed ils patruns ston concentrar lur stentas per recrutar persunal primarmain sin il martgà da lavur svizzer e collavurar cun ils centers regiunals d'intermediaziun da lavur (CRIL). Sco fin ussa ston tut las lavurantas ed ils lavurants esters vegnir engaschads per las medemas cundiziuns da lavur e da paja sco las lavurantas ed ils lavurants svizzers. Per ch'ins possia controllar che quest princip vegnia resguardà ston ils contracts da lavur vegnir inoltrads. Durant ils emprims tschintg onns è contingentada la permissiun da lavurantas e lavurants da l'UE/AECL, q.v.d. i dat vinavant restricziuns numericas da las singulas categorias.

Tractament egual dals burgais dals stadis da l'UE/AECL

La cunvegna davart la libra circulaziun da persunas vegn dominada dal princip dal tractament egual. Burgais dal territori da l'UE/AECL e burgais svizzers duain vegnir tractads egualmain sin ils martgads da lavur da tut ils stadis contractuals. Cuntrari al reglament actual han burgais dals stadis da l'UE/AECL lura la pussaivladad da midar lur plazza da lavur e lur lieu da domicil libramain entaifer l'entira Svizra. Las cundiziuns per laschar arrivar successivamain lur famiglias èn levgiadas.

Cunfinaris na ston betg pli bandunar la Svizra mintga di. Els han la pussaivladad da s'annunziar sco dimorants durant l'emna.

Ina procedura da permissiun nova e pli favuraivla

Considerond l'introducziun da la libra circulaziun da persunas daventa la procedura da permissiuns per lavurantas e lavurants esters che derivan dal spazi da l'UE/AECL bler pli simpla en il chantun Grischun. Empè da la procedura da permissiun actuala han lavurantas e lavurants esters dals stadis da l'UE/AECL uss la pussaivladad da pudair vegnir directamain en Svizra senza procedura d'admissiun. Cun l'annunzia tar la vischnanca vegn consegnà il formular da dumonda ensemen cun il contract da lavur. Suenter l'annunzia pon ils requirents immediat cumenzar a lavurar.

Novs geners da permissiuns

Il statut dals stagiunaris vegn remplazzà dad ina nova permissiun curta da dimora UE che po vegnir concedida per in'occupaziun da maximal 364 dis. Questa categoria da permissiun è contingentada. Per tut la Svizra stattan a disposiziun 115'500 unitads da contingent. Per relaziuns da lavur e dimora pli lungas vegn concedida l'uschenumnada permissiun da dimora UE. Da quest gener da permissiuns stattan a disposiziun en Svizra 15'000 unitads.

La cunvegna da la libra circulaziun da persunas permetta dal rest suenter sia introducziun a burgais da l'UE/AECL da lavurar er independentamain.

Nagins contingents garantids pli

Burgais da l'UE/AECL che han in contract da lavur en noss pajais han il dretg da survegnir la permissiun dumandada. Quai ha per consequenza ch'ils contingents chantunals na pon betg pli vegnir garantids e ch'ils chantuns na pon er betg pli garantir ils contingents dals manaschis sco fin ussa. Permissiuns curtas da dimora cun ina durada da dimora da max. 4 mais na vegnan betg adossadas al contingent. Quai neutralisescha la situaziun da contingent per ils territoris da stagiun.

Suenter in temp transitori da dus onns na ston ils contracts da lavur betg pli vegnir inoltrads. Che las cundiziuns da paja e da lavur tenor il lieu e la professiun vegnian resguardadas controlleschan las mesiras accumpagnantas en ils manaschis e sin ils plazs da construcziun al lieu.

Program da scolaziun cumplessiv per ils patruns e per il persunal da las controllas d'abitants

Per che las patrunas ed ils patruns possian profitar optimalmain da las simplifica- ziuns da la cunvegna davart la libra circulaziun da persunas èn previsas il zercladur 2002 numerusas occurrenzas da scolaziun e d'infurmaziun.

Gremi: Departament da l'intern e da l'economia publica

Funtauna: rg Uffizi per industria, mastregn e lavur

Data: 16.05.2002